પરંતુ વિરોધ પક્ષો એને ભાજપ આપેલો ચૂંટણી માટેનો લોલીપોપ ગણાવી રહ્યાં છે. સરકારના આ નિર્ણયથી હજુ ખેડૂતોનો એક વર્ગ ખૂબ નારાજ છે. કેમ કે ભાજપે ૨૦૧૪માં ખેડૂતોની આવક વધારવાનું વચન આપ્યું હતું. હવે આ મામલે સંસદના ચોમાસુ સત્રમાં ઘમાસાણ થશે તે નક્કી છે. કેમ કે ૨૦૧૯ની ચૂંટણી નજીક છે, ત્યારે ખેડૂતોના પ્રશ્ને સરકારને ઘેરવા માટે વિપક્ષો પૂરતી કોશિશ કરશે. આ સિવાય પેટ્રોલ-ડીઝલ અને જંતુનાશક દવાના ભાવમાં વધારો થતાં કિસાનોને થનાર નુકસાન મામલે પણ વિપક્ષો અને સરકાર વચ્ચે ટક્કર થશે.